CELEX: 62006CA0197
Language: el
Date: 2008-04-17 00:00:00
Title: Υπόθεση C-197/06: Απόφαση του Δικαστηρίου (δεύτερο τμήμα) της 17ης Απριλίου 2008 (αίτηση του Rechtbank van koophandel Hasselt — Βέλγιο για την έκδοση προδικαστικής αποφάσεως) — Confederatie van immobiliën-beroepen België, Beroepsinstituut van vastgoedmakelaars κατά Willem Van Leuken (Αναγνώριση διπλωμάτων — Οδηγία 89/48/ΕΟΚ — Μεσίτης ακινήτων)

7.6.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 142/4
            
         Απόφαση του Δικαστηρίου (δεύτερο τμήμα) της 17ης Απριλίου 2008 (αίτηση του Rechtbank van koophandel Hasselt — Βέλγιο για την έκδοση προδικαστικής αποφάσεως) — Confederatie van immobiliën-beroepen België, Beroepsinstituut van vastgoedmakelaars κατά Willem Van Leuken
   (Υπόθεση C-197/06) (1)
   
   (Αναγνώριση διπλωμάτων - Οδηγία 89/48/ΕΟΚ - Μεσίτης ακινήτων)
   (2008/C 142/04)
   Γλώσσα διαδικασίας: η ολλανδική
   Αιτούν δικαστήριο
   Rechtbank van koophandel Hasselt
   Διάδικοι στην υπόθεση της κύριας δίκης
   Confederatie van immobiliën-beroepen België, Beroepsinstituut van vastgoedmakeleas
   κατά
   Willem Van Leuken
   Αντικείμενο της υποθέσεως
   Αίτηση εκδόσεως προδικαστικής αποφάσεως — Rechtbank van koophandel Hasselt — Ερμηνεία των άρθρων 3 και 4 της οδηγίας 89/48/ΕΟΚ του Συμβουλίου, της 21ης Δεκεμβρίου 1988, σχετικά με ένα γενικό σύστημα αναγνώρισης των διπλωμάτων τριτοβάθμιας εκπαίδευσης που πιστοποιούν επαγγελματική εκπαίδευση ελάχιστης διάρκειας τριών ετών (ΕΕ 1989, L 19, σ. 16) — Υποχρέωση ενός μεσίτη ακινήτων, ο οποίος είναι εγκατεστημένος σ' ένα κράτος μέλος και ασκεί μεσιτική δραστηριότητα σε άλλο κράτος μέλος, να πληροί τις προϋποθέσεις ασκήσεως του επαγγέλματος αυτού, τις οποίες η νομοθεσία αυτού του κράτους θέτει σε εκτέλεση της οδηγίας — Απαίτηση που ισχύει ακόμη και στην περίπτωση που έχει συναφθεί σύμβαση συνεργασίας μεταξύ του μεσίτη αυτού και μεσίτη αναγνωρισμένου από το οικείο κράτος.
   Διατακτικό της αποφάσεως
   Τα άρθρα 3 και 4 της οδηγίας 89/48/ΕΟΚ του Συμβουλίου, της 21ης Δεκεμβρίου 1988, σχετικά με ένα γενικό σύστημα αναγνώρισης των διπλωμάτων τριτοβάθμιας εκπαίδευσης που πιστοποιούν επαγγελματική εκπαίδευση ελάχιστης διάρκειας τριών ετών, όπως τροποποιήθηκε με την οδηγία 2001/19/ΕΚ του Ευρωπαϊκού Κοινοβουλίου και του Συμβουλίου, της 14ης Μαΐου 2001, απαγορεύουν νομοθεσία κράτους μέλους βάσει της οποίας για την άσκηση, στην επικράτειά του, δραστηριοτήτων όπως οι επίμαχες της κύριας δίκης από παρέχοντα υπηρεσίες εγκατεστημένο σε άλλο κράτος μέλος, ο οποίος βρίσκεται στη θέση του εναγομένου της κύριας δίκης, απαιτείται άδεια της οποίας η χορήγηση τελεί υπό την προϋπόθεση της επιτυχούς ολοκλήρωσης δοκιμασίας επάρκειας σε νομικά θέματα.
   
      (1)  ΕΕ C 165 της 15.7.2006.